《临江仙 其一 同纫兰四妹作，即呈雪兰大姊、蘅芳、蓉岑两妹，并怀顾羽素表妹，无锡王畹兰五妹》
清代·杨芸

记得深闺邀女伴，相逢又早初春。愔愔小语伴黄昏。

茶烟青绕榻，帘影绿于云。

行向花阴同觅句，擘笺细写回文。最怜小妹太憨生。

戏拈双蛱蝶，替样画罗裙。

作者简介：杨芸（1778—？），字蕊渊，清常州金匮（今无锡）人，户部员外郎杨芳灿女，同邑景州知州秦承霈室。幼受四声，慧辨琴丝，妙修箫谱，词风美流，发在片玉冠柳之间，著有《金箱荟说》，皆古今闺阁诗话。